ເກົາຫຼີເໜືອ ໃຊ້ການໂຈມຕີທາງ ຄອມພິວເຕີ ເພື່ອຫາທຶນ ໃຫ້ແກ່ໂຄງການ ນິວເຄລຍ ແລະ ລູກສອນໄຟ
ໃນທົດສະວັດທີ່ຜ່ານມາ ເກົາຫຼີເໜືອ ໄດ້ດຳເນີນການທົດລອງ ລູກສອນໄຟ ແລະ ລະເບີດນິວເຄລຍ ໃນຂະໜາດທີ່ໃຫຍ່ຂຶ້ນ. 
ລາຍງານສະບັບນຶ່ງຂອງອົງການສະຫະປະຊາຊາດກ່າວວ່າ ເກົາຫຼີເໜືອ ໄດ້ໃຊ້ການໂຈມຕີທາງໄຊເບີ ເພື່ອລັກເງິນຫຼາຍຮ້ອຍລ້ານໂດລາມາເປັນທຶນໃຫ້ໂຄງການນິວເຄລຍ ແລະ ສ້າງຄວາມສາ ມາດໃຫ້ແກ່ລູກສອນໄຟຂີປະນາວຸດ ນັກຂ່າວວີໂອເອ ເຮັນຣີ ຣິຈແວລ (Henry Rigwell) ມີລາຍ ງານ, ເຊິ່ງ ພຸດທະສອນ ຈະນຳລາຍລະອຽດ ມາສະເໜີທ່ານໃນອັນດັບຕໍ່ໄປ ລາຍງານຂອງອົງການສະຫະປະຊາຊາດ ທີ່ຮົ່ວໄຫຼອອກມາເວົ້າວ່າ ເກົາຫຼີເໜືອ ສາມາດເສີມຂະ ຫຍາຍໂຄງການນິວເຄລຍ ແລະ ລູກສອນໄຟຂອງເຂົາເຈົ້າໃນ ປີ 2020, ເຖິງແມ່ນໄດ້ຖືກມາດຕະການລົງໂທດຂອງສາກົນຈຳນວນຫຼາຍກໍຕາມ ເຂົາເຈົ້າໄດ້ກ່າວຢໍ້າເຖິງລູກສອນໄຟຂີປະນາວຸດໃໝ່ທີ່ໄດ້ນຳມາສະແດງໃນການເດີນສວນສະ ໜາມເມື່ອບໍ່ດົນມານີ້, ເຊິ່ງລາຍງ່ານດັ່ງກ່າວເວົ້າວ່າ ອາດຈະໃຫຍ່ພໍທີ່ຈະຕິດຕັ້ງຫົວລະເບີດນິວເຄລຍໃສ່ ແລະ ຍິງໄປຮອດທົ່ວ ສະຫະລັດ ພຽງຢາງໄດ້ໂອ້ອວດໃນເດືອນມັງກອນແລ້ວນີ້ ກ່ຽວ ກັບ ສິ່ງທີ່ເຂົາເຈົ້າອ້າງວ່າຈະເປັນ “ອາວຸດທີ່ຮ້າຍແຮງທີ່ສຸດໃນໂລກ” ເຊິ່ງແມ່ນລູກສອນໄຟຂີປະນາວຸດທີ່ຍິງຈາກເຮືອດຳນໍ້າ ລາຍງານເວົ້າກວ່າ ເກົາຫຼີເໜືອ ໄດ້ລົງທຶນເພື່ອຂະຫຍາຍກອງທັບດ້ວຍເງິນ 300 ລ້ານໂດລາ ທີ່ຖືກລັກຜ່ານການລັກເຈາະຂໍ້ມູນທາງໄຊເບີ ແລະ ການສໍ້ໂກງທາງອອນໄລນ໌ ທ່ານນາງ ໂຊຈິນ ລິມ, ນັກວິເຄາະ ເກົາຫຼີ, ຈາກມະຫາວິທະຍາໄລ ແລນຄາສເຊີກາງ ກ່າວວ່າ “ໂຄງການນິວເຄລຍແມ່ນແຜນຍຸດທະສາດການຢູ່ ລອດພຽງອັນດຽວສຳລັບ ເກົາຫຼີເໜືອ, ໂດຍສະເພາະ ສຳລັບການຢູ່ລອດຂອງລະບອບການປົກຄອງຂອງຄອບຄົວທ່ານ ກິມ ເມື່ອບໍ່ດົນມານີ້ຍ້ອນສະ ຖານະການ COVID-19, ສະຖານະການດ້ານເສດຖະກິດຂອງເຂົາເຈົ້າແມ່ນໄດ້ຮ້າຍແຮງຂຶ້ນກວ່າເກົ່າ ແລະ ໂດຍສະເພາະດ້ວຍລັດຖະບານໃໝ່ໃນ ສະຫະລັດ, ປະທານາທິບໍດີຄົນໃໝ່ທ່ານ ໄບເດັນ, ເກົາຫຼີເໜືອ ບໍ່ແມ່ນມີວິທີອື່ນເພື່ອປຶກສາຫາລື ຫຼື ເຈລະຈາກັບ ອາເມຣິກາ ” ລາຍງານດັ່ງກ່າວຖືກຂຽນໂດຍນັກສິ້ງຊອມອິດສະຫຼະສຳລັບຄະນະກຳມະການມາດຕະການລົງ ໂທດ ເກົາຫຼີເໜືອ ຂອງສະພາຄວາມໝັ້ນຄົງອົງການສະຫະປະຊາຊາດ ແລະ ໄດ້ຖືກຮົ່ວໄຫວໃຫ້ອົງການຂ່າວ ຣອຍເຕີ ໃນວັນອັງຄານທີ່ຜ່ານມາ ເກົາຫຼີເໜືອ ແມ່ນຖືກມາດຕະການລົງໂທດຫຼາຍຝ່າຍ ແລະ ຝ່າຍດຽວຫຼາຍອັນ ແຕ່ມັນບໍ່ໄດ້ຜົນ, ອ້າງໂດຍທ່ານນາງ ລິມ ທ່ານນາງ ໂຊຈິນ ລິມ ກ່າວວ່າ “ເກົາຫຼີເໜືອ ໄດ້ປະສົບຄວາມສຳເລັດໃນການຊອກຫາວິທີໃໝ່ ເພື່ອເຄື່ອນຍ້າຍເງິນທຶນ ແລະ ການໂຈມຕີທາງຄອມພິວເຕີ ພວກນີ້ກັບເງິນຈຳນວນນີ້ໄດ້ເຮັດໃຫ້ຂ້າພະ ເຈົ້າໝັ້ນໃຈວ່າມາດຕະການລົງໂທດດັ່ງກ່າວແມ່ນບໍ່ໄດ້ຜົນ ແລະ ພວກເຮົາຕ້ອງຊອກຫາແຜນງານໃໝ່ ເພື່ອເຂົ້າຫາ ເກົາຫຼີເໜືອ ດຽວນີ້ ” ໃນທົດສະວັດທີ່ຜ່ານມາ ເກົາຫຼີເໜືອ ໄດ້ດຳເນີນການທົດລອງລູກສອນໄຟ ແລະ ລະເບີດນິວເຄລຍ ໃນຂະໜາດທີ່ໃຫຍ່ຂຶ້ນ ອະດີດປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ພົບປະກັບຜູ້ນຳເກົາ ຫຼີເໜືອ ທ່ານ ກິມ ຈົງ ອຶນ ສາມຄັ້ງໃນປີ 2018 ແລະ 2019, ແຕ່ການເຈລະຈາດັ່ງກ່າວແມ່ນບໍ່ສາມາດທີ່ຈະຊັກຊວນ ພຽງຢາງ ໃຫ້ຍົກເລີກໂຄງການອາວຸດນິວເຄລຍຂອງເຂົາເຈົ້າ ລັດຖະບານໃໝ່ພາຍໃຕ້ປະທານາທິບໍດີ ໂຈ ໄບເດັນ ແມ່ນກຳລັງເຮັດວຽກ ກ່ຽວກັບ ວິທີໃໝ່ ທ່ານ ເຈກ ຊຸລລີວານ, ທີ່ປຶກສາດ້ານຄວາມປອດໄພແຫ່ງຊາດ ສະຫະລັດ ໄດ້ກ່າວວ່າ “ການທົບທວນນັ້ນແມ່ນກຳລັງດຳເນີນຢູ່ ແລະ ພວກເຮົາຈະປຶກສາກັບພັນທະມິດຂອງພວກເຮົາຢ່າງໃກ້ຊິດ, ໂດຍສະເພາະກັບສາທາລະນະລັດ ເກົາຫຼີ ແລະ ຍີ່ປຸ່ນ ເພື່ອທີ່ຈະເຮັດມັນຂຶ້ນມາ ” ແມ່ນກະທັ້ງມີການສັນຍາຂອງ ສະຫະລັດ ກ່ຽວກັບ ວິທີເຂົ້າຫາ ພຽງຢາງ ໃໝ່ນັ້ນ, ຜູ້ຊ່ຽວຊານສ່ວນຫຼາຍເຫັນຄວາມຫວັງພຽງເລັກນ້ອຍ ກ່ຽວກັບ ຄວາມກ້າວໜ້າໃນອະນາຄົດຕໍ່ການປົດອາວຸດນິວເຄລຍ ໃນແຫຼມເກົາຫຼີ